Københavns Adresseavis, 1764-09-26
Hos Hr. Raadmand Friis saaes 2de høye Castanier hvis Top formerede for Indgangen paa Huset en Bue, hvorunder man saae et perspectivisk Stykke 5 Alen i Høyden, behængt omkring med Lamper. Toppen af Træerne tabtes i det øverste af Jlluminationen, da en Engel kommer frem af en Skye ligesom igiennem Bladene af Træerne, holdende i den ene Haand en Krone, hvorunder de Høye Navne i Skildter, udi den anden Haand en Trompet med et Flag hvorpaa stod de Ord som i No. 106 ere anførte. Stykket i sig selv forestillede en Tempel liggende i en Have med Alleer. Der sees et Altere hvor 2de Hierter brænder, antændte af en Engel med en Lunte eller Fakkel. Neden under imod Jorden ligger en Engel, som forestiller Jndbyggerne: Den holder en Basune lige i Høyden og udblæser de Ord, som i bemeldte No. 106, sidstleden ere anførte. Paa Basis stod: Den 19 September 1764. Derforuden var Stammen af Træerne beklæd med hvidt og omvundne med grønne Vedbender hvoriblandt hængte Lamper rundt om Træerne. Udi Mellemrummet af Træerne og Maleriet stod paa hver Side en Jnstrumentist, som blæste i Valdthorner da de Høye Herskaber kom der forbi. Des foruden var Huset behængt med Lamper i Pyramider paa Stolperne og omkring Porten, men Porten selv var over hængt med Lamper som brændte med de Høye Navne, forinden Lamperne var Porten med Grønt imellem Lamperne bevunden ellers var Værelserne overalt indvendig ziiret med pyramidale Jlluminationer. Dernæst kom man til Tobakspinderens Gaard, som havde i Vindverne 80 Glas=Lamper pyramidal opstilte med adskillig couleurede Olie, men inden for et Fag Vindver saaes en prægtig anlagt Have i perspectiv, der hængte og Speyle og Lampetter samt GlasLamper under Loftet som gav et herligt Skin. I Haven saaes en Pyramide med de Høye Navne og oven over Nav neue fra Loftet nedhængte en Krone. J den øverste Etage presenteredes Høystbemeldte Navne omvundne med Laurbær=Krandser og blev holdt af 2de Engle, neden under var at læse mellem 2de Pyramider med Kroner følgende Vers: Store Dyrebare Par! Høster Frugten af de Bønner, Jeg og alle Landets Sønner Daglig vil opofre Gud. Han, som i Dem samlet har Tvilling Dyd til Nordens Ære, Denne Samling ey afskiere. Ved et tiligt Dødsens Bud. Hvorfra man kom til Raadhuset, hvor over Indgangen saaes 3de Fag illuminerede. J det Mellemste saaes de Høye Navne i Skildter med Kroner som blev holdt af 2de Arme der rakte frem af Skyen og neden under med hvide Bogstaver i blaat var at læse de Ord, som i No. 106 ere anførte, undtagen man i den første Linie læser gav i Steden for og. Udi det andet Fag saaes det Danske Vaaben, og udi det 3die Fag det Hessiske Vaaben, med ligeledes i No. 106. anførste Stropher. Ellers var Raadhuset i begge Etager med Pyramider i alle Vindver. Forbi Raadhuset ned af samme Gade saae man baade Geistlige og Verdslige kappedes med hverandre overalt med Forandringer af Blomster Pyramider; Forbi Borgmesterens Hr. Cancellie=Raad Lange, hvor iblandt adskillige Pyramider, presenteredes for et Fag Vindver et Cabinet med en Samling af den Oldenborgiske Stamme paa Hermelin omhængt, hvoriblandt hængte Speyle og Lampetter, paa Bordet var anlagt en meget rar Have, oven over hængte en Fama som bevægede sig stedse og førde paa den ene Side af et Blad Vor Danske Konge=Huus bestaae. Til Verdens Alt skal undergaae! Paa den anden Side: Velstand, Fred og gode Dage, Himlen aldrig fra Dem tage! Hvorfra man kom igiennem pyntede Blomster=Pyramider, i sær hos Kiøbmand Lerbek og Farver-Enken, som havde pyntet alle sine Vindver med Blomster=Pyramider og Forstuen udstafferet, der presenterede en meget smuk Have Meest ved Enden af Gaden hos Kandestøber Saxdorph. var et Vandspring opført over Døren paa et med Buxbom grønt beklædt Galexie, hvorpaa stode de Høye Navne forgyldt, hvorover af 2de flyvende Engle holdtes en Krone i den ene og en Laurbær=Krands i den anden Haand, omkring de Høye Navne presenteredes 2de sammenbundne Palme=Grene og paa hver Hiørne der uden for igjen 2de Laurbær-Træer, som samlede sig og overskyggede det ovenmeldte, og ved Siderne af ovenmeldte Navne lod sig see paa hver Side en Vand=Snog af hvis Mund udsprang Vand paa en 3 Alens Høyde. Samme sprang og om Dagen da det Høye Herskab bortreyste der forbi. Sukkerhuset havde i 5 Etager antændt 6 Lys i hver Fag; Over Porten blev af Fuldmægtigen presenteret udi et Fag Vindver et Theatrum med 2de Forhænge, det forreste optrukken, det bageste af Hermelin var nedhængende, derud fra kom 2de Engler, førende hver udi den ene Haand et Skildt, hvorpaa de Høye, Navne, og i den anden Haand holdende mellem sig et Vinculum hvorpaa var at læse: Efter langt lyksaligt Liv Ærens Krone Disse giv.